เริ่มม.ค.61!!หักเงินเดือนข้าราชการเบี้ยวหนี้กยศ.
กยศ.ประสานหน่วยงานเกี่ยวข้องเตรียมเริ่มหักเงินเดือนข้าราชการที่ยอมจ่ายหนี้ คาดเริ่มดำเนินการเดือนม.ค.2561
20 ก.ย. 2560

กยศ.ประสานหน่วยงานเกี่ยวข้องเตรียมเริ่มหักเงินเดือนข้าราชการที่ยอมจ่ายหนี้ คาดเริ่มดำเนินการเดือนม.ค.2561นายสมชัย สัจจพงษ์ ปลัดกระทรวงการคลัง ในฐานะประธานคณะกรรมการกองทุนให้กู้ยืมเพื่อการศึกษา (กยศ. ) เปิดเผยว่า จากที่พบว่ามีข้าราชการบางส่วนยังไม่ยอมจ่ายชำระหนี้ให้แก่ กยศ.นั้น ขณะนี้ กยศ. อยู่ระหว่างประสานข้อมูลลูกหนี้กับกรมบัญชีกลาง กรมสรรพากร และนายจ้างในหน่วยงานราชการ เพื่อให้ช่วยหักเงินเดือนข้าราชการที่เป็นลูกหนี้ กยศ. ซึ่งคาดว่าจะเริ่มดำเนินการอย่างเป็นทางการได้ในเดือน ม.ค.61"คาดว่าหลังจากดำเนินการในเดือน ม.ค.61 ไปแล้ว ยังมีข้าราชการที่ไม่ยอมชำระหนี้อยู่ ก็จะมีกระบวนการสอบข้อเท็จจริง เพราะถือว่าเป็นความผิดทางวินัย และหากสอบแล้วพบว่ามีข้อเท็จจริงก็จะต้องได้รับโทษ โดยโทษสูงสุด คือการให้ออกจากราชการ" นายสมชัย กล่าวทั้งนี้ จากข้อมูลพบว่าปัจจุบันมีข้าราชการที่เป็นลูกหนี้ กยศ. ทั้งสิ้นประมาณ 2 แสนราย โดยในส่วนนี้เป็นลูกหนี้ค้างชำระประมาณ 6 หมื่นราย โดยหลังจากนี้ กยศ.จะลงพื้นที่เพื่อทำความเข้าใจกับภาคเอกชนที่เป็นนายจ้างในการนำส่งรายชื่อลูกหนี้ กยศ. เพื่อให้เข้าสู่กระบวนการหักเงินต่อไป สำหรับภาคเอกชนคาดว่าจะดำเนินการได้ภายในปี 2561